6.9.2012 Euroopan unionin virallinen lehti L 240/1 (Muut kuin lainsäätämisjärjestyksessä hyväksyttävät säädökset) KANSAINVÄLISET SOPIMUKSET NEUVOSTON PÄÄTÖS, annettu 23 päivänä maaliskuuta 2012, luvan antamisesta aloittaa neuvottelut EU-LAC-säätiön perustamista kansainvälisenä järjestönä koskevasta kansainvälisestä sopimuksesta (2012/493/EU) EUROOPAN UNIONIN NEUVOSTO, joka ottaa huomioon Euroopan unionin toiminnasta tehdyn sopi- muksen ja erityisesti sen 218 artiklan 3 kohdan ja 4 kohdan, ottaa huomioon Euroopan komission suosituksen, sekä katsoo, että olisi aloitettava neuvottelut kansainvälisen sopimuksen te- kemiseksi EU-LAC-säätiön perustamisesta Euroopan unionin ja sen jäsenvaltioiden sekä Latinalaisen Amerikan ja Karibian mai- den välisenä kansainvälisenä järjestönä, ON HYVÄKSYNYT TÄMÄN PÄÄTÖKSEN: 1 artikla 1. — Komissiolle annetaan lupa aloittaa neuvottelut EU-LAC- säätiön perustamisesta Euroopan unionin ja sen jäsenvaltioiden sekä Latinalaisen Amerikan ja Karibian maiden välisenä kansain- välisenä järjestönä koskevasta kansainvälisestä sopimuksesta. 2. — Neuvottelut käydään tämän päätöksen lisäyksessä esitetty- jen neuvotteluohjeiden mukaisesti. 2 artikla Komissio nimetään unionin neuvottelijaksi. 3 artikla Neuvottelut käydään kuullen Latinalaisen Amerikan työryhmää (COLAT/AMLAT). 4 artikla Tämä päätös on osoitettu komissiolle. Tehty Brysselissä 23 päivänä maaliskuuta 2012. Neuvoston puolesta Puheenjohtaja C. ASHTON